stanford-oval/wikipedia huggingface dataset:
Jeff Cohen (näyttelijä)

Jeff Cohen vuonna 2008.
Jeffrey Bertan Cohen (Jeffrey Bertan McMahon, s. 25. kesäkuuta 1974) on yhdysvaltalainen asianajaja sekä entinen lapsinäyttelijä, joka tunnetaan parhaiten roolihahmostaan Chunk Richard Donnerin ohjaamassa seikkailuelokuvassa Arkajalat (The Goonies, 1985).
Ura ja elämä

Cohen syntyi Los Angelesissa ja otti taiteilijanimensä äidiltään, Elaine Cohenilta. Murrosikä pakotti Cohenin aikaiselle eläkkeelle näyttelijän työstä. Pulskan Chunkin rooli sai monet pilkkaamaan häntä vyötärönsä ympärysmitasta, mutta teini-ikäisenä hän aloitti amerikkalaisen jalkapallon pelaamisen ja laihtui huomattavasti. Hän jatkoi lajin parissa vielä opiskellessaan Kalifornian yliopistossa, Berkeleyssä, eikä lapsena koettu pilkka estänyt häntä villitsemästä yleisöä otteluiden lomassa Arkajalat-elokuvasta tunnetulla Truffle Shuffle -tanssillaan. Berkeleyssä hän myös kampanjoi itseään oppilasneuvoston puheenjohtajaksi julisteilla, joissa oli kuva hänestä Arkajalat-ajoilta ja yksinkertainen vaalilause "Chunk for President". Hän myös voitti vaalit.
Berkleyn jälkeen, hän valmistui Kalifornian yliopistosta asianajajaksi ja erikoistui Los Angelesin viihdeteollisuuteen. Vuoden 2014 helmikuusta alkaen, hän on myös kirjoittanut liiketoimintaa, juridiikkaa ja politiikkaa käsitteleviä kirjoituksia CNBC:lle ja Huffington Postille.
Aiheesta muualla

Jeff Cohen Elonetissä.
Jeff Cohen Internet Movie Databasessa. (englanniksi)
Palli (Hiidenmaa)

Palli on kylä Hiidenmaan kunnassa Hiidenmaan saarella Virossa. Palli kuului Kõrgessaaren kuntaan vuoteen 2013, jolloin Kõrgessaare ja Kärdlan kaupunki yhdistettiin Hiiun kunnaksi. Vuonna 2017 Hiiusta tuli osa Hiidenmaan kuntaa.
Cher Lloyd

| Cher Lloyd |
| --- | --- |
 Cher Lloyd helmikuussa 2013.
Henkilötiedot
Syntynyt: 28. heinäkuuta 1993 (ikä 31) Malvern, Worcestershire, Englanti
Ammatti:  laulaja-lauluntekijä, malli
Muusikko
Laulukielet:  englanti
Aktiivisena:  2010–
Tyylilajit:  pop, R&B
Levy-yhtiöt:  Syco Music, Epic Records
Aiheesta muualla
cherlloyd.com
  [ Muokkaa Wikidatassa ] [ ohje ]  
Cher Lloyd (s. 28. heinäkuuta 1993 Malvern, Worcestershire, Englanti) on englantilainen laulaja. Hän sijoittui vuonna 2010 Britannian X Factorin seitsemännellä tuotantokaudella neljänneksi. Lloydin esikoisalbumi Sticks + Stones ilmestyi marraskuussa 2011.
Yksityiselämä

Lloyd asui lapsuutensa isänsä Darrenin, äitinsä Dinan ja kolmen sisaruksensa kanssa Malvernissa, Worcestershiressa. Nykyään hän asuu kihlattunsa Craig Monkin kanssa Lontoossa. Lloyd on opiskellut muun muassa teatteritaidetta.
Ura > The X Factor

Ennen menestystään Lloyd koetti osallistua X Factoriin kaksi kertaa aiemminkin laulaen balladeja (silloin ikäraja osallistumiseen oli alhaisempi). Kolmannella yrityksellään 16-vuotiaana hän pääsi vihdoin jatkoon laulettuaan Keri Hilsonin kappaleen ”Turn My Swag On”. Bootcamp-vaiheessa Hän lauloi rap-version kappaleesta ”Viva La Vida”. Hän kertoi keksineensä rap-sanoituksen itse. Tuomareiden talolla hän oli valinnut esitettäväkseen kappaleen ”Cooler Than Me”, muttei pystynyt angiinasta kärsivänä esittämään sitä kokonaan. Cheryl Cole valitsi hänet siitä huolimatta semifinaaleihin.
Ensimmäisessä live-esiintymisessä Lloyd esitti kappaleen ”Just Be Good to Me” ja toisessa kappaleen ”Hard Knock Life (Ghetto Anthem)”. Kolmannessa live-esiintymisessä hän esitti kappaleiden ”No Diggity” ja ”Shout” mash-upin. Neljännessä live-show’ssa esitetty ”Stay” oli ensimmäinen kappale, jossa hän ei räpännyt. Simon Cowell kehui sitä ”kauden parhaaksi esitykseksi”. Viidennellä viikolla Lloyd esitti Alicia Keysin kappaleen ”Empire State of Mind”, mutta tuomarit sanoivat pettyneensä, ja Cowell haukkui häntä jäljittelijäksi. Kuudennella viikolla Lloyd pelasti itsensä pudotukselta laulamalla mashupin Elton Johnin ”Sorry Seems to Be Hardest Wordistä” ja Eminemin ”Mocking Birdistä”. Viikolla seitsemän hän oli viimeisen kahden joukossa, mutta tuomarit pelastivat hänet pudotukselta. Seuraavalla viikolla hän esitti Avril Lavignen kappaleen ”Girlfriend” ja Aerosmithin kappaleen ”Walk This Way”. Hän pääsi mukaan semifinaaliin, jossa esitti kappaleet ”Love The Way You Lie” ja ”Nothin’ On You”. Hän joutui uudestaan pudotusuhan alle, mutta tuomarit pelastivat hänet taas, vaikka hän oli saanut yleisöäänestyksessä vähiten ääniä. Finaalissa Lloyd lauloi mashupin kappaleista ”The Clapping On” ja ”Get Ur Freak On”. Lisäksi hän esitti dueton will.i.amin kanssa (mashup kappaleista ”Where Is The Love” ja ”I Gotta Feeling”). Hän sai finaalissa vähiten ääniä ja jäi siten kilpailussa neljännelle sijalle.
Ura > Sticks + Stones

The X Factorin finaalin jälkeen lauluntekijä Autumn Rowe ja tuottaja RedOne työskentelivät Cherin esikoisalbumin parissa. Levyn ensimmäinen single oli ”Swagger Jagger”, jonka ensimmäinen radiosoitto oli 20. kesäkuuta, joskin kappale levisi internetiin jo 15. kesäkuuta. Verkossa julkaistu versio todettiin myöhemmin vain Lloydin Twitter-käyttäjällä julkaistuksi demoksi. Single julkaistiin 31. heinäkuuta. ”Swagger Jagger” saavutti ykkössijan Britannian singlelistalla 7. elokuuta 2011.
28. heinäkuuta 2011 Lloyd julkaisi viisi kappaletta tulevalta albumilta. Kappaleissa olivat mukana esiintymässä muun muassa Busta Rhymes, Mike Posner ja Ghetts. Mike Posnerin kanssa esitetty ”With Ur Love” julkaistiin albumin toisena singlenä 30. lokakuuta 2011. Itse albumi, Sticks + Stones, julkaistiin Britanniassa 7. marraskuuta 2011. Epic Records julkaisee levyn Yhdysvalloissa ja Kanadassa loppuvuodesta 2012.
Lloydin ensimmäinen esiintymiskiertue oli maaliskuusta huhtikuuhun 2012 Britanniaa kiertänyt ”The Sticks and Stones Tour”.
Julkaisut > Singlet

”Swagger Jagger” (2011)
”With Ur Love” ft. Mike Posner (2011)
”Want U Back” ft. Astro (2012)
"Oath" ft. Becky G (2012)
"I Wish" ft. T.I.
"Sirens" (2014)
Julkaisut > Albumit

Sticks + Stones (2011)
Sorry I'm Late (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Cher Lloydin viralliset kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cher Lloyd
Käännös suomeksi
Hollywood Undead

| Hollywood Undead |
| --- | --- |

 Yhtye vuonna 2018
Tiedot
Toiminnassa:  2005–
Tyylilaji:  rap rock, rap metal, nu-metal, alternative rock, hip hop
Kotipaikka:   Los Angeles, Yhdysvallat
Laulukieli:  englanti
Jäsenet:  Charlie Scene   Johnny 3 Tears   J-Dog   Funny Man   Danny   Tyler Mahurin  
Entiset jäsenet:  Shady Jeff   Deuce   Da Kurlzz   Bizcutz   Daren Pfeifer   The Phantasm  
Levy-yhtiö:  MySpace Records 2005–2007   A&M/Octone Records  2008–  
Aiheesta muualla
Kotisivut
Infobox OKNimi-testi OK: 
Hollywood Undead on yhdysvaltalainen rapcore-yhtye Los Angelesista, Kalifornian osavaltiosta. Heidän ensimmäinen levynsä Swan Songs julkaistiin vuonna 2008, DVD Desperate Measures vuonna 2009 ja toinen albumi American Tragedy vuonna 2011. Hollywood Undead julkaisi kolmannen albumin Notes From The Underground tammikuussa 2013. Albumi Day Of The Dead julkaistiin maaliskuussa 2015 ja yhtyeen 5. albumi "V" julkaistiin lokakuussa 2017. Yhtyeen kuudes albumi New Empire: Vol. 1 ilmestyy helmikuussa 2020. Kaikki yhtyeen jäsenet käyttävät pseudonyymejä ja omia henkilökohtaisia maskejaan, joista useimmat pohjautuvat malliltaan jääkiekkomaalivahdin maskiin. Naamareiden muotoilua ja kuviointia vaihdellaan jokaista studioalbumia varten. Tällä hetkellä Hollywood Undeadiin kuuluvat Charlie Scene, Danny, Johnny 3 Tears, Funny Man ja J-Dog, ja kiertuerumpali Matt Oloffson.
Historia

Hollywood Undead syntyi vuonna 2005 kun Aron Erlichman (Deuce) ja Jorel Decker (J-Dog) postasivat MySpace-sivulleen kappaleen ”The Kids”, joka sai osakseen paljon positiivista palautetta. Tästä innostuneena he päättivät perustaa yhtyeen ystäviensä kanssa. Yhtyeen ensimmäiseen kokoonpanoon kuuluivat Jeff Philips (Shady Jeff), George Ragan (Johnny 3 Tears), Jordon Terrell (Charlie Scene), Dylan Alvarez (Funny Man) ja Matthew St. Claire (Da Kurlzz). Myöhemmin Shave-lehden haastattelussa yhtyeen perustaja J-Dog selitti, että ”kaikki, jotka olivat huoneessa sillä hetkellä ja osasivat soittaa jotakin instrumenttia kuuluivat yhtyeeseen.” Yhdeksän viikon jälkeen yhtyeen kappaleita oli kuunneltu yli miljoona kertaa ja vuonna 2006 heidän sanottiin olevan johtava ilman levytyssopimusta kuunneltu yhtye koko MySpace-yhteisössä yli kahdeksalla miljoonalla kuuntelukerralla. Myöhemmin ennen ensimmäisen albumin julkaisua Shady Jeff jätti yhtyeen tuntemattomasta syystä. Nykyään hän kuitenkin työskentelee mekaanikkona, ja harjoittaa myös dieselautojen muuntamista kulkuneuvoiksi, jotka kulkevat vihannesöljyllä. Yhtyeestä lähdön jälkeen Shady Jeff oli osallisena rajussa auto-onnettomuudessa, jossa hänen huhuttiin jopa kuolleen, mutta todellisuudessa hän vain loukkaantui.
Ensimmäistä albumia yhtye teki noin vuoden, ja seuraavat kaksi vuotta yhtye etsi levy-yhtiötä, joka suostuisi julkaisemaan sen ilman sensurointia. Vuonna 2005 he solmivat sopimuksen MySpace Recordsin kanssa, mutta purkivat sen kun yhtiö ei suostunutkaan julkaisemaan albumia ilman sensurointia. Myöhemmin he solmivat sopimuksen A&M/Octane Recordsin kanssa ja julkaisivat debyyttialbuminsa Swan Songsin 2. syyskuuta 2008. Kesällä 2009 Hollywood Undead julkaisi Swan Songsin B-puolet iTunesin kautta. Desperate Measures -EP ilmestyi 10. marraskuuta 2009. Heidän toinen albuminsa American Tragedy äänitettiin kesäkuun ja marraskuun välissä vuonna 2010. Levy julkaistiin 5. huhtikuuta 2011, jota ennen oli jo julkaistu kolme singleä levyltä ja yksi normaali kappale. Albumilta on julkaistu myös kolme musiikkivideota; ”Hear Me Now”, ”Been To Hell” ja ”Comin’ in Hot”.
Deucen lähtö

Vuoden 2010 alussa perustajajäsen Deuce päätti lähteä yhtyeestä musiikillisten erimielisyyksien vuoksi. Asiaan kiinnitettiin huomiota kun laulaja ei ilmestynyt Vatos Locos -kiertueelle. Pari viikkoa kiertueen oltua käynnissä yhtyeen jäsenet pyysivätkin pitkäaikaista ystäväänsä Daniel Murilloa korvaamaan Deucen. Juuri ennen tätä Murillo oli edennyt koelaulujen läpi American Idolin yhdeksännellä tuotantokaudella, mutta päätti jättää kilpailun ja liittyä yhtyeeseen. Hän on myös yhtyeen Lorene Drive laulaja, ja yhtye onkin parhaillaan tauolla hänen Hollywood Undead -projektinsa vuoksi. Murillo kulkee yhtyeessä taiteilijanimellä Danny. Myöhemmin Deuce julkaisi kappaleen Story of a Snitch, jossa hän väittää, että hänet potkittiin ulos yhtyeestä. Hollywood Undead ilmoitti, ettei aio ”alentua hänen tasolleen” ja päätti jättää asian huomioimatta.
Tilanteesta ei tiedetty paljoa ennen kuin haastattelija Bryan Stars otti sen esille YouTubessa. Johnny 3 Tears ja Da Kurlzz kertoivat haastattelussa, että yhtyeen jäsenet saivat jatkuvasti lepytellä Deucea kiertueiden aikana. ”Se oli niin hankalaa, että en usko että hänen kanssaan olisi enää tehty toista levyä”, Da Kurlzz sanoi haastattelijalle. ”Me poistuimme kumarrellen mukautuksemme eloon Deucen kanssa.” Aiheeseen hyvin kyllästynyt Johnny 3 Tears totesi: ”Hän ei vain tykännyt olla tien päällä, joten jouduimme näkemään vaivaa tehdäksemme hänen olonsa mukavaksi. Hän myös halusi kirjoittaa kaikissa kappaleissa.”
Rock.comin haastattelija Martini Beerman haastatteli Charlie Sceneä ja J-Dogia, ja nämä selittivät viimeisimmät välirikkoon johtaneet tapahtumat. Charlie Scene sanoi: ”Hän halusi ottaa kiertueelle mukaansa henkilökohtaisen avustajan. Yhdelläkään meistä ei ole henkilökohtaista avustajaa, emme ole egomaanikkoja. Me emme tarvitse sellaisia, ja hän halusi yhtyeen maksavan avustajalleen, ja me teimmekin niin ne neljä kuukautta. Sen jälkeen sanoimme, ettemme aio enää maksaa 800 dollaria per viikko siitä, että hänen kaverinsa pääsee mukaan kiertueelle. Kun sitten menimme lentokentälle lähteäksemme seuraavalle kiertueelle, hän ei tullut paikalle. Mietimme, että mitä vittua me nyt teemme. Soitimme hänelle eikä hän vastannut. Joten ensimmäisten kahden viikon ajan sillä kiertueella minä lauloin kaikki hänen osuutensa.”
Yhtye Suomessa

Hollywood Undead on esiintynyt Suomessa kahdeksan kertaa.
9. marraskuuta 2014: The Circus, Helsinki
25. kesäkuuta 2015: Provinssi, Seinäjoki
17. maaliskuuta 2016: Pakkahuone, Tampere
18. maaliskuuta 2016: The Circus, Helsinki
29. heinäkuuta 2017: Kaisafest, Helsinki
26. helmikuuta 2018: Pakkahuone, Tampere
27. helmikuuta 2018: Helsingin jäähalli
8. kesäkuuta 2018: Rockfest, Hyvinkää
Diskografia

| --- | --- |
 Albumit 2008: Swan Songs (kultaa Yhdysvalloissa)  2011: American Tragedy  2013: Notes from the Underground  2015: Day of the Dead  2017: Five  2020: New Empire, Vol. 1  2020: New Empire, Vol. 2  2022: Hotel Kalifornia EP:t 2009: Swan Songs B-Sides EP  2009: Desperate Measures  2010: Swan Songs Rarities EP  2010: Black Dahlia Remixes  2018: Psalms Remix-albumit 2011: American Tragedy Redux Demot 2006: Hollywood Undead Demo :  Singlet 2006: No. 5  2008: Undead  2009: Young  2009: Everywhere I Go  2009: Dove & Grenade   2010: Black Dahlia  2010: Hear Me Now  2011: Been To Hell  2011: Comin’ in Hot  2012: We Are  2013: Dead Bite  2013: Another Way Out  2014: Day Of The Dead  2015: Usual Suspects  2015: Gravity  2015: How We Roll  2015: Live Forever  2015: Disease  2017: California Dreaming  2017: Whatever It Takes  2017: Bad Moon  2018: Your Life  2018: Gotta Let Go  2018: Another Level  2019: Already Dead  2019: Time Bomb  2020: Empire  2020: Idol  2020: The End / Undead  2020: Coming Home  2020: Heart of a Champion (Remix)  2020: Gonna Be OK
Jäsenet

J-Dog (Jorel Decker) – laulu, karjunta, rytmikitara, bassokitara, koskettimet, syntetisaattori, ohjelmointi (2005–)
Funny Man (Dylan Alvarez) – laulu (2005–)
Johnny 3 Tears (George Ragan) – laulu, bassokitara (2005–)
Charlie Scene (Jordon Terrell) – laulu, soolokitara (2005–)
Danny (Daniel Murillo) – laulu, koskettimet, rytmikitara (2009–)
Matt Oloffson – rummut, lyömäsoittimet (2018–)
Da Kurlzz (Matthew Busek) – laulu, karjunta, rummut, lyömäsoittimet  (2005–2017)
Shady Jeff (Jeffrey Phillips) laulu, karjunta, syntetisaattori (2005–2007)
Deuce (Aron Erlichman) – laulu, karjunta, bassokitara, koskettimet (2005–2009)
Jäsenet > Entiset kiertuejäsenet

Biscuitz (Glendon Crain) – rummut, lyömäsoittimet (2008–2010)
Daren Pfeifer – rummut, lyömäsoittimet (2010–2014)
Tyler Mahurin - rummut, lyömäsoittimet (2014-2018)
Charlie Scene vuonna 2015.
Yhtyeen uusin kiertuerumpali Matt Oloffson vuonna 2018.
Käännös suomeksi
Colleen Atwood

| Colleen Atwood> Henkilötiedot |
| --- | --- |
Syntynyt: 25. syyskuuta 1948 (ikä 76) Yakima, Washington, Yhdysvallat
Ammatti:  pukusuunnittelija
Colleen Atwood (s. 25. syyskuuta 1948 Yakima, Washington, Yhdysvallat) on yhdysvaltalainen pukusuunnittelija. Hän on voittanut parhaan puvustuksen Oscar-palkinnon neljä kertaa elokuvista Chicago (2002), Geishan muistelmat (2005), Liisa Ihmemaassa (2010) ja Ihmeotukset ja niiden olinpaikat (2016). Lisäksi hän on saanut yhdeksän saman kategorian Oscar-ehdokkuutta.
Atwood on myös voittanut kolme kertaa parhaan puvustuksen Bafta-palkinnon elokuvista Päätön ratsumies (1999), Geishan muistelmat (2005) ja Liisa Ihmemaassa (2010).
Atwood on tehnyt useasti yhteistyötä elokuvaohjaajien Tim Burtonin, Rob Marshallin ja Jonathan Demmen kanssa.
Filmografia

| --- | --- |
 Painajaisten isäpuoli (1984)  Bring on the Night (1985)  Psykopaatin jäljillä (1986)  Wow! Mikä pako! (1987)  Katujen Casanova (1987)  Erään murhan varjossa (1987)  Maybe Baby (1988)  Gangsterin heila (1988)  Piilopaikka (1988)  Arnold (1988)  Hiiviskelijä (1989)  Orjattaresi (1990)  Joe ja tulivuori (1990)  Saksikäsi Edward (1990)  Uhrilampaat (1991)  Rush (1991)  Lorenzon öljy (1992)  Unelmien nainen (1993)  Philadelphia (1993)  Kammottava merimatka (1994)  Wyatt Earp (1994)  Ed Wood (1994)  Pikku naisia (1994)  The Grotesque (1995)  Naarasleijona (1996)  That Thing You Do! (1996)  Pää pinnalle (1996)  Mars hyökkää! (1996)  Buddy (1997)  Gattaca (1997)  Kadotettu (1998)  Beloved (1998)  Mumford (1998)  Päätön ratsumies (1999)  Golden Dreams (2001)  The Mexican (2001) :  Apinoiden planeetta (2001)  CinéMagique (2002)  Chicago (2002)  Big Fish (2003)  Lemony Snicketin surkeiden sattumusten sarja (2004)  Geishan muistelmat (2005)  Vaarallinen tehtävä III (2006)  Sweeney Todd – Fleet Streetin paholaisparturi (2007)  Public Enemies (2009)  Nine (2009)  The Tourist (2010)  Liisa Ihmemaassa (2010)  Rommipäiväkirja (2011)  In Time (2011)  Dark Shadows (2012)  Lumikki ja metsästäjä (2012)  Arrow (televisiosarja, 2012)  Into the Woods (2014)  Big Eyes (2014)  Blackhat (2015)  Hidden (2015)  Supergirl (televisiosarja, 2015)  Metsästäjä ja talvinen taistelu (2016)  Liisan seikkailut peilimaailmassa (2016)  Neiti Peregrinen koti eriskummallisille lapsille (2016)  Ihmeotukset ja niiden olinpaikat (2016)  Freak Show (2017)  Ihmeotukset: Grindelwaldin rikokset (2018)  Tomb Raider (2018)  The Cloverfield Paradox (2018)  Bombshell – hiljaisuuden rikkojat (2019)  Now Is Everything (2019)  Kaunotar ja Kulkuri (2019)  Dumbo (2019)  Ihmeotukset: Dumbledoren salaisuudet (2022)
Aiheesta muualla

Colleen Atwood Internet Movie Databasessa. (englanniksi)
Colleen Atwood Elonetissä.
Paul A. Wuori

Åke Hellman: Paul A. Wuoren muotokuva (1992).
Paul Adolf Wuori (1. elokuuta 1933 Kauniainen – 14. kesäkuuta 2015) oli suomalainen tekniikantutkija. Hän oli Teknillisen korkeakoulun vt. professori 1968–1973 ja hydraulisten koneiden professori 1973–1985 ja rehtori 1979–1985. Hänen tutkimuskohteensa olivat kaasudynamiikka ja labyrinttitiivisteet.
Dakota Johnson

| Dakota Johnson |
| --- | --- |
 Johnson vuonna 2018.
Henkilötiedot
Syntynyt: 4. lokakuuta 1989 (ikä 35) Austin, Texas, Yhdysvallat
Ammatti:  näyttelijä, malli
Näyttelijä
Aktiivisena:  1999–
Merkittävät roolit:  Anastasia Steele (Fifty Shades -elokuvatrilogia)
Aiheesta muualla
IMDb 
Elonet
Dakota Mayi Johnson (s. 4. lokakuuta 1989 Austin, Texas, Yhdysvallat) on yhdysvaltalainen näyttelijä ja malli. Hänet tunnetaan muun muassa roolistaan televisiosarjassa Ben ja Kate sekä Anastasia Steelen roolista vuoden 2015 elokuvassa Fifty Shades of Grey.
Yksityiselämä

Johnsonin isä on muun muassa Miami Vice -sarjasta tuttu Don Johnson ja äiti näyttelijä Melanie Griffith. Näyttelijä Tippi Hedren on hänen isoäitinsä.
Johnson on seurustellut Coldplay-yhtyeen laulajan Chris Martinin kanssa vuodesta 2017 lähtien.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Crazy in Alabama | Crazy in Alabama | Sondra |
| 2010 | The Social Network | The Social Network | Amelia Ritter |
| 2011 | Beastly | Beastly | Sloan Hagen |
| 2012 | For Ellen | For Ellen | Cindy Taylor |
| 2012 | Goats | Goats | Minnie |
| 2012 | 21 Jump Street | 21 Jump Street | Fugazy |
| 2012 | Viiden vuoden kihlaus | The Five-Year Engagement | Audrey |
| 2014 | Date and Switch | Date and Switch | Em |
| 2014 | Need for Speed | Need for Speed | Anita |
| 2014 | Cymbeline | Cymbeline | Imogen |
| 2015 | Fifty Shades of Grey | Fifty Shades of Grey | Anastasia Steele |
| 2015 | Black Mass | Black Mass | Lindsey Cyr |
| 2016 | How to Be Single | How to Be Single | Alice |
| 2017 | Fifty Shades Darker | Fifty Shades Darker | Anastasia Steele |
| 2018 | Fifty Shades Freed | Fifty Shades Freed | Anastasia Steele |
| 2018 | Suspiria | Suspiria | Susie Bannon |
| 2019 | Wounds | Wounds | Carrie |
| 2019 | The Peanut Butter Falcon | The Peanut Butter Falcon | Eleanor |
| 2019 | The Friend | The Friend | Nicole Teague |
| 2020 | The Nowhere Inn | The Nowhere Inn | Dakota |
| 2020 | The High Note | The High Note | Maggie |
| 2021 | The Lost Daughter | The Lost Daughter | Nina |
| 2024 | Madame Web | Madame Web | Cassandra ”Cassie” Webb / Madame Web |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakson nimi |
| --- | --- | --- | --- | --- |
| 2012–2013 | Ben ja Kate | Ben and Kate | Kate Fox | Päähahmo: 16 jaksoa |
| 2013 | Konttori | The Office | Dakota | Jakso: "Finale" |
Aiheesta muualla

Kuvia tai muita tiedostoja aiheesta Dakota Johnson Wikimedia Commonsissa
Dakota Johnson Internet Movie Databasessa. (englanniksi)
Escape the Fate

| Escape the Fate |
| --- | --- |
 Escape the Fate vuonna 2013
Tiedot
Toiminnassa:  2004–
Tyylilaji:  post-hardcore, alternative metal, metalcore, hard rock, emo
Kotipaikka:  Las Vegas, Nevada, Yhdysvallat
Laulukieli:  englanti
Jäsenet:  Craig Mabbitt Robert Ortiz TJ Bell Kevin Gruft 
Levy-yhtiö:  Eleven Seven, Universal, DGC, Interscope, Polydor
Aiheesta muualla
escapethefate.com
Infobox OKNimi-testi OK: 
Escape the Fate (ETF) on vuonna 2004 perustettu yhdysvaltalainen metalcore/hard rock/post-hardcore yhtye Nevadasta, Las Vegasista. Nykyiseen kokoonpanoon kuuluvat Craig Mabbitt (laulu), TJ Bell (basso, rytmikitara), Kevin Thrasher (soolokitara) ja Robert Ortiz (rummut). Yhtyeen ensimmäinen täysipitkä albumi Dying Is Your Latest Fashion julkaistiin 26. syyskuuta 2006, toinen albumi This War Is Ours 21. lokakuuta 2008 ja kolmas albumi Escape The Fate julkaistiin 2. marraskuuta 2010. Yhtyeen neljäs albumi, Ungrateful, julkaistiin toukokuussa 2013. Viides albumi, Hate Me, julkaistiin 30. lokakuuta 2015.
Historia

Yhtyeen jäsenet löysivät toisensa sattumalta Myspace-sivustolta, kun Ronnie Radke ja Max Green etsivät uusia jäseniä. He löysivät sivustolta kitaristi Bryan Moneyn, jolloin muodostui yhtyeen alkuperäinen kokoonpano. Vuosien 2005–2007 aikana hurjaan suosioon nousseen bändin laulaja ja keulahahmo Ronnie Radke lähti yhtyeestä kesän 2008 aikana saatuaan kuolemantuottamuksesta neljä vuotta ehdollista vankeutta. Hän ei totellut ehdollisen vankeuden sääntöjä eikä suorittanut velvollisuuksiaan, minkä vuoksi hänelle määrättiin ehdotonta vankeutta kaksi vuotta. Hän joutui myös vieroitushoitoon (alkoholi- ja huumeriippuvuutensa takia) ja joutui maksamaan 100 000 dollaria sakkoa kuolleen pojan, Michael Cookin, äidille. Yhtyeen jäsenet löysivät uuden solistin, Craig Mabbittin Blessthefall-yhtyeestä. Ronnie Radken nykyinen yhtye tunnetaan nimellä Falling In Reverse.
Escape The Fate oli yksi vuoden 2009 Warped Tourin pääesiintyjiä. Yhtyeen oli tarkoitus esiintyä Bullet For My Valentinen kanssa 14. marraskuuta 2010 Helsingin jäähallissa, mutta yhtye peruutti esiintymisensä Maxin huume- ja alkoholivieroituksien takia. Toisen kerran yhtyeen piti esiintyä Provinssirockissa 18. kesäkuuta 2011, mutta yhtye peruutti jälleen keikkansa. Yhtye viimein esiintyi ensimmäistä kertaa Suomessa 5. helmikuuta 2019 Helsingin Nosturissa. Seuraavan kerran yhtye nähtiin Suomen-keikalla Hyvinkään Rockfestissä 9. kesäkuuta 2023.
4. huhtikuuta 2012 yhtye julkisti virallisesti Greenin eron ja että Bell korvaa hänet. Myös monia vuosia Escape The Fatea auttanut Michael Money liittyi yhtyeeseen. Heinäkuussa 2013 Max Green palasi lavalle bändin kanssa ja myöhemmin Craig Mabbitt ilmoitti Alternative Pressin haastattelussa että Max olisi virallisesti taas bändin basisti. Lokakuussa 2013 yhtye julkisti Facebook-sivuillaan, etteivät Bryan ja hänen veljensä Michael Money ole enää mukana bändissä. Veljekset alkoivat työstää uutta projektia bändinä nimeltä ''Money Brothers''. Täten TJ Bell sai rytmikitaristin paikan ja Kevin ''Trasher'' Gruft otettiin soolokitaristiksi. Vuoden 2014 alussa bändi aikoo tehdä kiertueen Yhdysvalloissa entisen laulajan ja keulahahmon Ronnie Radken bändin Falling in Reversen kanssa. Kiertueella ''Bury the Hatchet tour 2014'' keikkailee myös bändit nimeltä ''Chelsea Grin'' ja ''Survive This!''.
Tammikuussa 2023 uutisoitiin kitaristi Kevin ”Thrasher” Gruft jättävän yhtyeen. Uusi kitaristi on Matti Hoffman.
Yhtyeen jäsenet > Nykyiset jäsenet

Craig Mabbitt (2008–): laulu
Robert Ortiz (2004–): rummut
Matti Hoffman (2023–): soolokitara
Thomas ”TJ” Bell (2012–2013): basso (2013–): rytmikitara ja taustalaulu